Downloaded from YTS.BZ
Official YIFY movies site: YTS.BZ
Üdv Borneó és Szumátra dzsungeleiben!
Amikor az első felfedezők megérkeztek ide,
rengeteg meglepetés várta őket az erdőben.
Mászó meglepetések.
Levélszerű meglepetések.
Színes, hegyesorrú meglep… Azta! Ez tényleg meglepő.
Minden új, lenyűgöző dolgokkal volt tele.
De magasan felettük, mármint igazán magasan,
ott élt a leginkább meglepő, legrejtélyesebb lény.
Aminek csak a hangját hallották, és csak néha pillanthatták meg.
Megkérdezték a helyieket,
akik szerint a fák tetején az „erdei emberek” élnek.
Orang Hutan, ahogy ők mondják.
Titokzatos, magányos nép, akik azért rejtőzködnek, hogy ne kelljen dolgozniuk.
Abban igazuk volt, hogy közeli rokonaink élnek idefent,
de minden másban tévedtek.
A fák teteje tele van hatalmas arcokkal, akik imádnak együtt lógni, együtt lenni.
Viselkedj, haver!
A lengedezés királya vagyok
A dzsungel legjobbja
Elértem a csúcsot, innen nincs tovább
És csak ez zavar engem már
Ez egy fiatal nőstény története, akit Indah-nak hívnak,
és készen áll, hogy egyedül fedezze fel ezt a nyüzsgő erdőt.
Subidubi Rád akarok hasonlítani
ORANGUTÁN
Úgy akarok járni Úgy akarok beszélni
És igaz, meg fogod látni
Még egy emberszabású is, mint én
Megtanulhatja, hogy váljon emberré
Indah kilencéves,
orangutánévekben mérve tinédzser.
És a legendákkal ellentétben keményen dolgozik.
Ő, az anyja, Diann, és az öccse, Bimo,
kemény munkával kutatnak minden után, amit megehetnek.
A gyümölcsöket szeretik a legjobban,
de ha nem találnak,
a tüskés indák is megteszik.
A kétéves Bimo is megkóstolja.
A tüskés cucc nem olyan finom, mint az anyukája teje,
de meg kell tanulnia, mi az, ami ehető.
Indah már egy ideje nem anyatejen él,
de az anyja közelében maradt közel tíz évig,
hogy kiismerje az erdő törvényeit,
és nyilván a családi élet kényelme és biztonsága miatt is.
Az orangutánok már csak ilyenek, és az ő gyermekkoruk a leghosszabb a természetben.
De Indah már szinte mindent megtanult, amit lehetett.
Semmi baja!
Útja során követ majd el hibákat,
de jobb, ha akkor teszi, amikor még az anyja közelében van.
A családi kötelék még mindig erős közöttük,
de Indah számára minden megváltozott,
amint megszületett az öccse.
18 HÓNAPPAL KORÁBBAN
Indah számára már semmi sem ugyanolyan Bimo érkezése óta.
Nyilván elképesztően aranyos volt,
de hirtelen úgy tűnt, minden figyelem Bimóra irányult,
és Indah semmit sem tehetett azon kívül, hogy csak nézte.
Az orangutánok elég magatehetetlenek, amikor megszületnek.
Ez azt jelenti, hogy Bimót az anyjának mindenhova magával kellett vinnie,
miközben Bimo csak kapaszkodott, és próbált nem leesni.
Miért ilyen idegesítően aranyos?
De errefelé egy újszülöttre vigyázni olyan nehéz,
hogy mostantól Diann a legtöbb idejét Bimóra fordítja.
Másodiknak lenni olyasmi, amihez Indah-nak hozzá kellett szoknia.
NAPJAINKBAN
Ahogy minden idősebb testvér,
Indah is megszerette Bimót.
Már elég idős, hogy ne csak az anyjával legyen,
elkezdjen játszani, és így minden sokkal szórakoztatóbb.
Az időben és a helyben
Az a lényeg, kivel osztod meg
Ez az élet, és csak az a fontos
Hogy érezd jól magad azokkal Akikkel megosztod
Örülj, hogy velük oszthatod meg
És idővel rájössz
Az időben az a fontos, hogy kivel töltöd
Diann vigyáz Bimóra, ha valami bajba kerülne,
és felkészíti majdani életére,
ami, mivel Bimo hím, teljesen más lesz, mint Indah-é.
Örülj, hogy velük oszthatod meg
Vidám pillanatok,
de a környéken nem mindenki szeretne szépen játszani.
Mint a környék legmagasabb rangú nősténye,
Ruby és a fia, Rafi a dzsungel igazi kiváltságosai,
akik úgy érzik, joguk van először enni mindenből,
amíg Diann-nak és családjának be kell érnie a maradékkal.
Csak pár fán maradt gyümölcs,
és Ruby mindre jogot formál.
Mintha a fia és ő lennének a királyi család.
Még a kis Rafinak is joga van Diann előtt enni a gyümölcsből.
Mindig is így volt.
És ez elég ahhoz, hogy az erdő nehézségeit még nehezebbé tegye Indah számára.
Amint ez a gyümölcs leterem,
ki tudja, mikor érik majd másik,
és hogy mikor ehet majd ő és a családja újra rendesen.
Tudni, hogy mit ehetünk meg, ez is a tanulási folyamat része.
És az is, hogy hogyan jussunk hozzá.
Szemben más trópusi erdőkkel, ennek az erdőnek nincs egybefüggő lombkoronája.
A fák egymástól távol állnak, nem kötik össze őket ágak vagy indák.
Így néha kicsit olyan érzés átjutni köztük, mintha akadálypályán lennénk.
Lemászhatunk és végigsétálhatunk az erdei talajon,
de ja, szerintem nem túl jó ötlet.
Kevesebb, mint 400 vadon élő szumátrai tigris maradt,
de egy is elég, hogy megegyen minket.
Talán mégsem a munkakerülés
tartotta az orangutánokat a fák tetején.
A földön való közlekedés egyesek számára remekül működik,
de a fák közötti közlekedés legegyszerűbb módja a repülés.
Vagy annak bármilyen verziója,
például nézzük ezeket a Thomas-levélmajmokat!
A gibbonok hosszú karjaik segítségével lendülnek át a lombok között.
Ja, igazán lenyűgöző.
Aztán vannak igazán különös dolgok is.
Mire készül ez a fickó?
Azta!
Ez a világ egyetlen erdeje, ahol siklórepülő kígyók vannak.
És például én
nem szeretnék ezalatt a valami alatt lenni, amikor landol.
Szerencsére ezek a fickók sokkal szívesebben vadásznak
repülőagámára, mint narrátorokra.
De meglepetés!
Ők is tudnak siklórepülni,
ráadásul még messzebbre.
Csak a landolással kell vigyázni.
És ez egy 8,7-es mutatvány volt.
Szóval sokféle menő lehetőség van a közlekedésre,
de az orangutánok számára ez egy kicsit nehezebb.
Nem csak azért, mert nagyok és nehezek,
hanem mert a legfelső ágak
nem megbízhatóak.
Mindegy, mekkorák vagyunk,
tisztában kell lennünk a súlyunkkal!
Az orangutánok sokkal nagyobbat esnek, mint a méhek,
szóval a lombok közti közlekedést jól kell csinálni.
És nem egyszerű megtanulni.
Van rúdugrás.
Kontrollált átlendülés.
Ez, bármi is legyen.
És a híd.
A gyermeket hordozó anyukák kedvence.
Aki tökélyre fejleszti a lombkoronában való közlekedést,
annak nem kell kerülőutakon mennie,
és ezzel időt és energiát spórol.
De Bimo lehetne egy kicsit együttműködőbb.
Hogy hol van ilyenkor Indah apukája?
A lengedezés királya vagyok
A dzsungel legjobbja
Elértem a csúcsot, innen nincs tovább
És csak ez zavar engem már
Bintang.
A terület 90 kilós domináns hímje.
Ő máshogy spórol az energiájával.
Hosszú kiáltásai kilométerekre jutnak el az erdőben, így neki nem kell.
Ez figyelmezteti a rivális hímeket, és odavonzza a nőstény rajongókat.
Így tovább, haver!
Neki egyértelműen bejön.
Tányérforma pofalemeze talán segít célba juttatni ezeket a hívásokat,
de ami még fontosabb,
a tudomására hozza a többi hímnek, hogy ő a terület királya.
És ha ez nem tenné teljesen egyértelművé,
macsó üzeneteit úgy is szétküldheti,
hogy fákat dönt ki könnyedén.
Szinte könnyedén.
Bumm!
Tudatja az erdő többi lakójával, hogy vele számolni kell.
A Bintang „munkájával” járó pusztítás jól jön egy maláj medvének.
Ez a fickó? Jól jönne neki egy kis segítség.
Ő is tud fára mászni, de jobban szereti az ételkiszállítást.
Vastag bőre megvédi a dühös méhek fullánkjaitól,
ahogy a lárváik, sőt, a mézük után kutat.
Úgy tűnik, Bintangnek beugrott róla valami.
Csak az a gond, hogy ezek nem méhek.
Hanem darazsak.
És a darazsak nem csinálnak mézet.
De ettől még elég finomak.
Kicsit csípősek, de megéri közelebbről megnézni őket.
Ja, határozottan nincs méz.
És eléggé fáj is.
Egy részét magának okozza.
Lehet, hogy Bintang a főnök,
de addig nem tudja, hogy egy ötlet rossz, amíg be nem bizonyosodik.
Semmit sem tanultál az anyukádtól, Bintang?
Amikor a gyümölcs leérik,
az orangutánok széles területen szóródnak szét más élelem után kutatva.
És Indah nehéz döntéssel néz szembe.
Kész elhagyni az otthonát.
De mivel alig van élelem, ez a legrosszabb időpont a távozásra.
Ha most nem megy,
minden ételt, amit a család talál, meg kell osztaniuk.
És az anyja már megosztja Bimóval.
Ha Indah elindul,
akkor saját magának kell élelmet találnia.
Végül úgy dönt, hogy elindul.
Nem megy messzire.
Csak a völgy túloldalára.
De ez olyan terület, ahova az anyja sosem vitte még.
Körülbelül egy kilométerre Indah saját helyet talált.
De egyedül élni nagy lépés.
Mindig is az anyja mellett élt.
Diann jól felkészítette, de az csak edzés volt,
és a veszély most nagyon is valóságos lett.
Most, hogy új helyet választott magának, meg kell ismerni az új otthonát,
és átültetni a tanultakat a gyakorlatba.
És életében először
senki sincs itt, hogy segítsen neki.
Ebben az erdőben
bölcs dolog még naplemente előtt ágyba bújni.
Visszatérve a családra, Diann épp nekilát alvóhelyet építeni ma éjszakára.
Az alapokkal kezdi,
ágakat hajlít és fon össze alapnak.
A tanítványa követi.
Gyerünk, Bimo!
Minden gyereknek meg kell tanulnia megvetni az ágyát.
Ezután kipárnázza egy kicsit.
Az alap után jöhet a védőkorlát.
Az alap, Bimo! Az alapon dolgozunk!
Ez nem is biztonságos.
De amíg anya itt van, addig mindegy is.
Mindig bemászhat mellé.
Jobb bemászni, mint az erdő talaján ébredni.
Anya nyilván akkorát csinált, hogy mindketten elférjenek benne.
Nem csak Diann és Bimo készülődik az éjszakára.
A közelben Indah épp önálló élete első fekhelyét építi.
Akkora volt, mint Bimo, mikor tanulni kezdte.
De ez az első alkalom, hogy senki sem felügyeli.
Ezzel kész az alap,
és a párnázás is bekerült.
Igen, az oldalsó védőkorlát.
Hékás, ez nem is rossz!
Kövesd, kövesd a napot
És a szelet, amerre fúj
Ha ez a nap véget ér
Ruby fekhelyének mérete királynőhöz illő.
Lélegezz, lélegezz mélyeket
Rafi szereti a magasságokat, de ott nem tud aludni.
Tűzd ki a céljaid Álmodj okosan
Ő sem akar ágyba bújni, ahogy a legtöbb gyerek.
Rafi!
A holnap új nap lesz mindenkinek
Teljesen új hold, teljesen új nap
Idefent muszáj, hogy legyen egy kényelmes fekhelyünk.
Habár nem tudom.
Ez nem tűnik kényelmesnek, de még elég nagynak sem.
Aludj jó, Bintang, aludj jól!
Kövesd, kövesd a napot
És a szelet, amerre fúj
Ha ez a nap véget ér
Ahogy leszáll az éj,
új élőlények ébrednek fel.
És ha a korai felfedezők meglepőnek találták a nappali élőlényeket,
tuti ledöbbennének, hogy mi minden bújik elő éjszaka.
Hosszú farkú holdlepkék.
Ostorlábúak, amik ecetet lövellnek ki magukból.
És hatalmas szemű, fán élő gekkók.
Itt semmi sem igazán olyan, mint várnánk.
És ez a fickó egy béka, ami repülni tud.
Repülő békák.
Erre nem számítottunk.
Ne aggódj, Indah! Nem veszélyesek.
A lajhármaki.
A majmok közeli rokona,
és a világ egyetlen mérgező főemlőse.
A mérgük hasznos védekezés,
mivel ahogy a lajhármaki névből sejthető,
nem túl gyors állatok.
Habár a hím lajhármakik számíthatnak gyors reakcióra,
ha nőstényt közelítenek meg, aki a kölykével van.
Legalábbis…
lajhármakihoz képest.
A természet legvarázslatosabb napnyugtai kórusát
a gibbonok kísérteties kiáltásai vezetik.
Nem csoda, hogy a régiek szerint
a lombkoronák lakói
tudnak beszélni.
A hang a sűrű pára miatt még messzebbre jut.
Ez jó lehetőség Bintangnek arra,
hogy hallasson magáról.
De ma
valaki új is hallgatja.
Egy kívülálló,
aki új királyságot keres.
Hiába van kilométerekkel arrébb,
Bintang hosszú kiáltása felfedi
jelenlegi helyét
és mai útitervét.
A jövevény halkan oson be.
Ha meg tudja lepni Bintanget,
előnyhöz juthat vele szemben.
Mivel kevés a gyümölcs,
Diann a rovarokra koncentrál.
A technikája?
Felidegesíti a hangyákat,
hogy a szőrébe marjanak, és ott is maradjanak.
A szájához teszi őket,
és begyűjti az élő nasit.
Bimo pedig letépi a hangyaboly másik oldalát.
Ez nagyon feldühíti őket.
Bimo lehet, hogy meg fogja bánni.
Az ő fiatal bőre vékonyabb, mint az anyjáé,
és a hangyák csípnek.
Aú!
A boly bejáratánál a katonák
gyülekeznek
hatalmas rágóikkal.
Talán feljebb próbálkozik.
Hátha talál dolgozókat,
mivel az ő rágójuk kisebb.
Így is van.
Sokkal kevésbé fájdalmas.
Ja. Erre emlékezni fog legközelebb.
Ki hitte volna, hogy a szőrös kezek ilyen hasznosak?
Ha nem sikerül rátenni a kezünket pár rovarra,
van eleség, amit mindig találhatunk:
ehető növények.
A gond csak az,
hogy kizárólag az erdő talaján nőnek.
Indah emlékszik, hogy Diann-nal gyűjtötték őket.
De Diann tudta, hogy csak ott keresse őket,
ahol a dzsungel sokkal gyérebb.
És
jó oka volt rá.
És Indah egy tigrishez sem akar
ennél közelebb kerülni soha életében.
Hónapok óta alig van mit enni,
de az erdőnek csak esőre van szüksége,
hogy gyümölcsöt hozzon,
és véget vessen ennek a szűkös időszaknak.
Bimo és Diann számára
a gyülekező felhők jót jelentenek.
Éhezésük vége
már közeledik.
De egyelőre
csak próbálnak nem elázni.
Amikor nem esik örökké
Lesznek ilyen napok
Amikor senki sem panaszkodik
Lesznek ilyen napok
Mikor minden a helyére kerül
Egy szempillantás alatt
Igen, anyukám megmondta
Lesznek ilyen napok
Amikor nem kell aggódni
Lesznek ilyen napok
Amikor senki sem siet
Lesznek ilyen napok
Amikor nem árulnak el
A réges-régi Júdás-csókkal
Anyukám megmondta
Lesznek ilyen napok
Egyesek úgy vészelik át az esőt, hogy esernyőt készítenek.
És ha az eső nem áll el,
bármikor visszabújhatnak az ágyba.
És aki nem tud esernyőt készíteni,
hát, az csak összeszorítja a fogát, és tűri, megdermedve.
Anyukám megmondta
Lesznek ilyen napok
Anyukám megmondta
Lesznek ilyen napok
Anyukám megmondta
Lesznek ilyen napok
Anyukám megmondta
Lesznek ilyen napok
Amikor végre eláll az eső,
Bintang meghallja, hogy valami közeleg.
A kívülálló.
A vihar jól jött neki,
titokban jött Bintang területére,
és vette szemügyre azt.
Bintangnek meg kell küzdenie a kihívással.
A felnőtt hímek olyan erősek,
hogy a közelharcok végzetesek lehetnek.
Próbálják elkerülni.
De ha Bintang most nem cselekszik,
elveszítheti a királyságát.
Bintang lejjebb kergeti az idegent,
de a talaj az utolsó hely, ahol bármelyik hím is lenni akar.
A heves küzdelem végén
Bintangnek sikerül elűznie az idegent.
Kétszer is meggondolja majd, hogy visszajöjjön.
Az eső felfrissítette az erdő vízlelőhelyeit.
A legbiztonságosabbak magasan a talaj felett vannak,
a kiváltságosak könnyedén kiihatják őket.
Bimo szomjas,
de várnia kell,
amíg az anyja megkockáztatja, hogy lemenjen a patakhoz.
A víz hűvös és finom,
de túl veszélyes lenne idehozni Bimót.
Rafi Rubyval iszik egy fa fenti mélyedéséből,
jó messze a tigrisektől.
Ruby királynő nem könnyen oszt meg bármit is,
még a fiával sem.
Indah is inni szeretne,
de még mindig veszélyes helyen van,
ahol nem sok mindent lát,
és a talajszint ragadozókat rejthet.
A tigris hangja messzinek tűnik.
Indah-nak van ideje inni,
ha csak az az egy tigris van.
Ezzel bírja majd egy kicsit.
Úgy tűnik, kezd ráérezni az önálló élet ízére.
A vihar óta megváltozott körülmények
új hímet hoztak a területre.
Ő itt
Harto.
Neki nincs olyan nagy pofalemeze, mint néhány más hímnek,
és kicsit
vakarózik és…
Szerintem a lehelete sem lehet túl jó.
De
apukának jó lehet.
És azért jött a területre, hogy párt találjon.
Diann-nal korban összeillenek.
Fontos, hogy jó első benyomást tegyen.
És jelenleg
Harto az orangutános megfelelőjét csinálja
a táncparketten való botorkálásnak.
És még az italát is
Diannra önti.
Diann számára
Harto ijesztő látvány lehet.
Néhány hím elég agresszív tud lenni.
Bimo ösztönösen meg akarja védeni az anyját.
De
Harto nem viselkedik durván.
Csak ki akarja deríteni, hogy Diann készen áll-e egy új kisbabára.
Meg tudja mondani, hogy nem termékeny,
és valószínűleg nem is lesz az,
amíg Bimo ilyen fiatal.
Hartónak még várnia kell pár évet
a lehetőségre.
De részéről rendben van a kivárás.
És ez nem volt egyértelmű „nem” Dianntól.
A kancsóka az esővízhez
emésztőnedveket ad,
így az összes rovarból, ami beleesik,
rovarleves lesz.
Egyszerű recept,
de nem próbálnám ki otthon.
De Harto
szívesen iszik egy fehérjeturmixot.
Úgy döntött, hogy egy ideig a közelben marad.
És ha le akarja nyűgözni Diannt,
nem árt egy kis tömegnövelés.
Indah számára a szomszéd jövevény
lehetőség, hogy új trükköket tanuljon.
Nem gondolta, hogy így is vízhez lehet jutni.
Ez okos,
és biztonságosabb, mint a patakhoz látogatni.
Ő is megpróbálja,
ha Harto hagy neki egy kicsit.
Ennek a hatalmas orangutánnak hidratálnia kell magát.
Ideje megnézni, mit hagyott neki Harto.
Igen.
Mintha ezeknek az italoknak lejárt volna a szavatossága,
de az elvet még ki tudja próbálni.
Működik.
Ha elég okosak vagyunk, hogy tanuljunk másoktól,
akkor az erdő egy hatalmas osztályterem.
Még a maláj medvétől is lehet tanulni.
Ha van méz a közelben,
számíthatunk rá, hogy egy medve
meg fogja találni.
Hosszú karmai ideálisak arra, hogy behatoljanak a méhek odúiba.
Indah követte a medvét több fához is, amely méheknek ad otthont.
De karmok nélkül
hogy fog bejutni?
Letör egy gallyat,
és elkezdi megfelelőre alakítani.
Hihetetlen,
de készített egy eszközt, ami mélyen a fába tud hatolni,
és eléri a méhek petéit és a mézet,
amihez még a medvék karmai sem férnek hozzá.
Indah úgy talált mézet, hogy egy medvét követett.
De arra, hogy hogyan jusson hozzá,
már maga jött rá.
A különböző területek orangutánjai
különböző ismereteket adnak át egymásnak,
ahogy a más kultúrákból
jött emberek is.
Ennek eredményeképp
az orangutánok közel harmincféle eszközt tudnak használni.
Lenyűgöző.
Mindegy, hogy mézet
vagy hangyát keresünk,
mindennek megvan a maga fortélya az erdőben.
Csak kell valaki, aki megmutatja.
Indah sokat tanult az anyjától,
de most új ihletre van szüksége.
És itt jön újra Harto,
aki még mindig a területen van.
És most, hogy Indah látta az egyik ügyes húzását,
tudja, hogy megéri figyelni.
Diann is Harto nyomában van,
messziről követi.
Bejön neki.
Hihetetlen,
de Harto elkapott egy lajhármakit,
és elkerülte mérgező harapását.
Lehet, hogy az orangutánok lassúak,
de a lajhármakik,
hát, lassabbak.
Indah ér oda előbb, és kér belőle egy kicsit.
De Harto
nem akar osztozni.
És most Diann is megjelenik.
Bevágni a lányod elé nem túl kedves dolog,
de a lajhármaki ritka csemege.
És mivel Harto udvarol Diann-nak,
Diann ajándékot vár.
Ez Harto nagy pillanata, hogy elnyerje a kegyeit.
De úgy tűnik, Hartónak fontosabb az ebéd,
mint a szerelem.
Egyáltalán nem osztja meg Diann-nal.
Harto!
Harto, el fogod baltázni!
Nem azért viszünk csokit a randira,
hogy mi magunk együk meg!
Egyértelmű, hogy mit akar a hölgy.
Egy kis lajhármakit.
Adsz neki egy kis lajhármakit?
Reméljük, hogy Bimo a csajozási technikákat
nem Hartótól tanulja.
Gyerünk, haver! Ez az utolsó esélyed.
Haver!
Ez tényleg kínos.
Harto teljesen elfeledkezett a jó modorról.
Bimo, ha majd romantikára kerül a sor,
így soha ne csináld!
Bármi is Harto jövője,
egyértelmű, hogy Diann
nem lesz a része.
De nem a szerelem az egyetlen kihívás Harto számára.
A jelenléte felkeltette valaki más figyelmét is.
És Bintang nem fogja viccesnek találni.
A nagyfiú meghallotta a lajhármakiparti zaját,
és Harto jobban jár, ha nem lesz a közelben, amikor odaér.
A zaj egyértelműen erről a területről jött.
Ha Hartónak van esze, gyorsan eltűnik.
Harto még nem végzett.
A bolond megráz egy ágat,
hogy megfélemlítse Bintanget?
Bintang nyugodtnak tűnik.
Most, hogy látta, ez csak Harto,
és nem a kívülálló,
nem nagyon érdekli a dolog.
Harto parádézhat, ahogy csak akar.
Mindenki tudja, ki a nagyfiú errefelé.
Vagy mi.
Harto végre megérti az üzenetet,
és távozik.
Indah számára
Harto látogatása és a lajhármaki miatti összejövetel
váratlan örömöt hozott.
Újra összehozta a családját.
Ez remek lehetőség együtt lógni az imádott öccsével.
Rokon lelkek
Te és én
Együtt tart minket egy kötelék
Vigyázok rád és te rám
És mindig így lesz eztán már
Ugyanolyanok vagyunk, egyek, egyformák
Vállt vállnak vetve Napfényben, esőben
Az élet pehelykönnyű Ha együtt vagyunk
Pehelykönnyű
Ha együtt vagyunk
Együtt
Indah-nak hiányzott Bimo, és ez tökéletes lehetősség,
hogy jól érezzék magukat együtt.
Mintha sosem váltak volna el.
Ha együtt vagyunk
Ez a kötelék sosem szakad szét
Mindig számíthatunk egymásra Ez nem kérdés
Az élet pehelykönnyű Ha együtt vagyunk
Pehelykönnyű
Ha együtt vagyunk
Együtt
Szóval a legendák, hogy az orangutánok magányosak, lehet, hogy tévesek.
Mert az ilyen találkozások épp az ellenkezőjét mutatják.
A szórakozás, a barátság és a család szeretete mindannyiunk számára ismerős.
De nem tarthat örökké.
És amikor Indah visszatér önálló életéhez,
jobban hiányzik neki a családja, mint valaha.
De lehet, hogy a társaság iránti igényére
válasz érkezik valakitől, akivel még nem találkozott?
Zaki jelent meg a területen.
Egy fiatal hím, aki szintén most hagyta el a családját.
Ahogy Indah-nak, neki is új még az önálló élet, és neki is jól jönne egy barát.
Indah jobban ismeri a területet, mint Zaki.
Nőstényként közel marad a helyhez, ahol felnőtt.
A fiatal hímek messzebbre mennek az anyjuktól, amikor elhagyják otthonukat.
Így Zaki nyerhet többet a barátsággal.
Zaki, azt mondtam, barátság!
Ne már, haver!
A jelenlegi élelemhiány úgy tűnik, mindenkit irigységre ösztönöz.
A páros termeszekre bukkant, akik nem épp lajhármakik,
de Zaki ettől még egyáltalán nem akar adni belőlük Indah-nak.
Úgy gondolja, hogy az összes rovar az övé.
Úgy tűnhet, hogy minden hím orangutánnak gondja lehet az osztozkodással.
De Indah nem adja fel.
Elszántan küzd a részéért.
Ne már, gézengúzok!
Mit szólnának a szüleitek?
Ez egy jó nagy falat.
Mi lenne, ha adnál belőle Indah-nak is egy kicsit?
Hé, még nem késő helyesen cselekedni!
Jófiú!
Lehet, hogy csak a maradék, de kezdetnek megteszi.
Indah helyismerete és Zaki ereje olyasmi,
amit jobb lesz, ha összeraknak.
Főleg, ha ki akarják használni a közelgő lehetőséget.
Az eső után
a cemenang az első fa, ami gyümölcsöt hoz.
De ez nem épp készétel.
Ezeket a terméseket a víz hordja szét, nem az állatok.
Így a legtöbb gyümölcstől eltérően az a lényeg, hogy nehéz legyen megenni.
De ez nem probléma a nagyfiú, Bintang számára.
Nem először jár ezeken a fákon.
És hatalmas állkapcsai könnyedén törik szét a kemény külső héjat.
Habár a benne lévő szúrós szálak kihívást jelentenek.
Zavaróak, mindegy, ki mekkora.
Szerencsére a benne rejtőző magok gazdagok tápanyagban,
még ha nem is túl finomak.
Amint a termés megérik, szétnyílik a burok,
és egy kis nyíláson át hozzá lehet férni a gyümölcshöz.
Diann-nak saját módszere van.
Amint megnyílik a termés, kicsit szélesebbre lehet feszíteni a rést.
És egy botot használva
át lehet hatolni a zavaró szálakon, és ki lehet vele kaparni a magokat.
Bimo figyel és tanul,
de még legalább öt évig nem lesz képes erre.
Diann az eszközök mestere.
A magas rangú nőstényekkel szemben
neki minden túlélési fortélyra szüksége van, hogy legyen mit ennie.
A technika nagyon ügyes,
és nem olyasmi, amit a máshonnan érkezett orangutánok tudnának.
Igen, figyelünk, Zaki.
Ne, haver, kitörik a fogad!
Csak Bintang tudja így megtörni.
De Indah ismeri az anyja titkát.
Megmutatja a technikát új barátjának.
Ha nem akarod, hogy a szád telemenjen a szúrós szálakkal, akkor így csináld!
Zaki minden mozdulatát figyeli.
Úgy tűnik, le van nyűgözve.
Teljesen le van nyűgözve.
Talán alábecsülte őt.
Indah tudása a cemenang gyümölcséről
fordulópont Zaki viselkedését illetően vele kapcsolatban.
Szelídebb, tiszteletteljesebb lett.
És ha mosolyogni látlak
Táncolni akarok, énekelni és játszani
Leszel a legjobb barátom?
Velem maradsz örökre?
A következő hónapok során
elválaszthatatlanok lettek.
Ha látok egy almafát Szedek egyet neked és egyet magamnak
Együtt utaznak, vigyáznak egymásra,
és közösen oldják meg a problémákat.
Mert erre valók a barátok.
És ha mosolyogni látlak Táncolni akarok, énekelni és játszani
Leszel a legjobb barátom?
Velem maradsz örökre?
Leszel a legjobb barátom?
Maradj velem örökre
Leszel a legjobb barátom?
Maradj velem örökre
A cemenang nem tart ki soká.
Hamarosan megint senki számára nem lesz elég élelem.
Még Ruby királynő és Rafi számára sem.
A magas rang nem jelent semmit, ha nincs mit megosztani.
Minél kisebbek a rovarok, annál tovább tart begyűjteni őket.
Még sosem volt ilyen kevés az élelem.
Már senki sem jut könnyen élelemhez.
Bintang kénytelen fakérget enni.
Rengeteg rost,
de szinte csak az.
Indah rájön, hogy a keserű nedv, ami a meghámozott fatörzsekből csorog,
ehető,
még ha kicsit rágós is,
és nem is lakik tőle jól.
Elmaradnak a játszadozások és a látogatások.
Mindenki igyekszik minél kevesebbet mászkálni, hogy spóroljon az energiájával.
Az orrszarvú madarak jeleznek valamit Diann számára.
Ha rengeteg madár tart ugyanoda, az csak egyet jelenthet.
Az éretlen gyümölcsök a fügefán, amit két hete nézett meg, végre beértek.
Mindig a madarak találják meg először a gyümölcsöket.
Ha követi őket, a többi rivális orangután előtt érhet oda.
Indah érkezik másodiknak.
Az anyjától tanult a madarakról.
Alacsony státuszuk arra kényszeríti őket, hogy használják az eszüket,
és túléljék ennek a hatalmas erdőnek a kihívásait.
Nemsokára minden állat tudni fog erről a fáról,
ha figyel.
De Diann, Bimo és Indah láthat neki először,
és élvezheti ki, mielőtt megérkezik a királyi család, hogy megkaparintsa.
A gyümölcs tökéletes.
Itt jön Ruby és Rafi.
Általában mindent megtartanak maguknak.
Diann elindul, mivel úgy gondolja, hogy el fogják üldözni.
De Indah vár egy kicsit.
Ruby nyugodtnak tűnik.
Mivel elég élelem van mindenki számára, felesleges veszekedni.
A fa hatalmas, és tele van gyümölccsel.
Rengeteg van minden orangutánnak, társadalmi helyzettől függetlenül.
Rafi Bimót nézi.
Általában nem lehetnek ilyen közel egymáshoz.
De úgy tűnik, a szüleik nem állítják meg őket.
Ez talán egy lehetőség, hogy új barátra tegyenek szert.
Az elmúlt hónapok mindenki számára magányosak voltak.
Diann még mindig elővigyázatos.
Ritkán jut ilyen közel Rubyhoz anélkül, hogy baj lenne.
A fiúk most először játszhatnak együtt.
Ez mindkettejük számára különleges pillanat.
Bimo mindig is félt Rubytól.
De a gyümölcs mindent megváltoztat.
Feloldja a régi ellentéteket,
és mindenkit összehoz.
Ezt a napot egyik kölyök sem felejti el.
Legalábbis egy ideig.
A gyümölcs olyan finom, hogy még Bintang is abbahagyja a fák tördelését,
és csatlakozik a bulihoz.
A jó idők végre visszatértek.
És ez alkalommal senki sem marad ki.
Hogy ez mit jelent?
Így már sokkal inkább közösségnek tűnik.
Az orangutánok talán sok időt töltenek szétszóródva az erdőben,
de csak egy kis gyümölcslakoma kell, hogy mindannyiukat összehozza.
Most megmutathatják igazi természetüket.
A szívük mélyén mind társaságkedvelők.
Hupszika!
A fiúk olyan barátságot kötöttek, ami évekig tarthat.
Legalábbis addig, amíg kilenc-tíz évesen el nem hagyják az anyjukat,
és el nem indulnak az erdőbe, hogy saját királyságot keressenek,
amik talán kilométerekre lesznek egymástól.
Végül ideje, hogy Diann távozzon.
Indul még több gyümölcsöt keresni, hogy felszedjen pár kilót,
mielőtt elfogy az élelem, és Ruby hangulatot nem vált.
És ez azt jelenti, hogy Bimónak is mennie kell.
Rafi nem akarja, hogy véget érjen a játék.
Nehéz lehet társasági lénynek lenni egy erdőben, ami ezt ritkán hagyja.
Úgy tűnik, Ruby örült, hogy a fia jól szórakozott és barátot szerzett.
Ki tudja?
Talán hagyja majd, hogy Diann családja többet legyen a közelében.
Ami Indah-t illeti…
Biztos, hogy néha még mindig hibázik,
de már ott van neki Zaki, hogy elkapja, ha leesik.
Mivel több élelem van a környéken, többet vándorolhatnak,
és jobban megismerhetik az erdőt.
Emellett a kapcsolatukra is koncentrálnak,
így a páros minden pillanatot együtt tölt, amit csak tud.
És vannak arra utaló jelek is, hogy ebből több lesz, mint barátság.
Ki tudja, talán egy nap Zaki lesz Indah gyermekének apja.
És ha a kölyök Zaki erejét és Indah tudását örökli, fényes jövő áll előtte.
Mit is mondhatnék, örökké emlékezni fogok A napra, mikor összefutottunk
Tudtam, hogy ez lehet a vége Az álomnak, amiben egyedül éltem
Ezért a szívemre hallgattam Hogy új életet kezdjek és együtt álmodjunk
Új lehetőségek, új szavak Amiket együtt találhatunk meg örökre
És a napok csodásnak tűnnek
Amióta az első korai jövevények először megpillantották vörös rokonainkat,
rengeteget tanultunk róluk.
Egyáltalán nem azok a magányos népek, akiknek először hittük őket.
És a közösségük és kultúrájuk sokkal gazdagabb, mint valaha hittük.
Amíg ezek a varázslatos erdők megmaradnak, az orangutánok is.
Vadnak és szabadnak, tele meglepetésekkel.
És még sosem voltunk ilyen boldogok
Mert még sosem voltunk ilyen boldogok
Még sosem
Igen, még sosem voltunk ilyen boldogok
És a napok csodásnak tűnnek
HA SEGÍTENI SZERETNE AZ ORANGUTÁNOKNAK: www.sumatranorangutan.org
Rokon lelkek, te és én
Együtt tart minket egy kötelék
Vigyázok rád és te rám
És mindig így lesz eztán már
Ugyanolyanok vagyunk, egyek, egyformák
Vállt vállnak vetve Napfényben, esőben
Az élet pehelykönnyű Ha együtt vagyunk
Pehelykönnyű
Ha együtt vagyunk
Együtt
A feliratot fordította: Keresztes Andrea